На основу члана 9. став 1. Уредбе о средствима за подстицање програма или недостајућег  дела средстава за финансирање програма од јавног интереса које реализују удружења  („Сл.гласник РС“ бр.16/2018) и Програма за доделу буџетских средстава као дотација удружењима грађана из области заштите животне средине за 2019.годину,  донето од стране Градског веће под бројем 401-806/2019-III дана 20.9.2019.године, конкурсна комисија дана 21.10.2019.године , доноси


ЛИСТУ ВРЕДНОВАЊА И РАНГИРАЊА ПРОГРАМА 

којима се из буџета града Сремска Митровица додељују средства за финансирање програма  из области заштите животне средине, по спроведеном конкурсу Градске управе за пољопривреду и заштиту животне средине Града Сремска Митровица расписаном  дана  25. септембра 2019.године.

Подржана удружења и програми:

1. Покрету горана Сремска Митровица за програм: Заштита Специјални резерват природе Засавица (са додељених 98 бодова у Листи вредновања и рангирања), предлаже се  додела  износа од 3.950.000,00 динара;

2. Удружење за заштиту и одгој ситних животиња Срем. Митровица  за програм : Промени навике – подржи природу (са додељених 52 бода у Листи вредновања и рангирања) , предлаже се додела износа од 25.000,00 динара;

3. Удружење гљивара «Лисичарка» за програм: Природа и ми најбољи другари (са додељених 52 бода у Листи вредновања и рангирања), предлаже се додела износа од 25.000,00 динара;
Листа вредновања и рангирања програма је утврђена према критеријумима и мерилима. Учесници конкурса имају право увида у поднете пријаве и приложену документацију у року од три радна дана од дана објављивања листе, односно до 26.10.2019. године. На листу учесници конкурса имају право приговора у року од осам дана од дана њеног објављивања, односно до 31.10. 2019.године.
Одлуку о приговору , надлежни орган доноси у року од 15 дана од дана њеног пријема.
Одлуку о избору програма  Градска управа за пољопорвреду и заштиту животне средине доноси у року од 30 дана од дана истека рока за подношење приговора.


У Сремској Митровици                         
    21.10.2019.године



